gl en en en pl en gl tr it gl gl hbs_lat gl gl es es sv th gl gl gl gl gl uk gl gl gl gl pt gl gl nl pt gl gl gl gl gl gl lt es gl gl en gl gl en gl gl gl gl gl gl gl gl gl gl gl en en gl gl pt es es en lt en en en en gl tr it gl gl hbs_lat gl gl es es sv th gl gl gl gl gl uk gl gl gl gl pt gl gl nl pt gl gl gl gl gl gl lt
Ron Lalá e a estrea en Galicia de Ronem Ram, pratos fortes do FIOT30 na cuarta semana de programación – FIOT Carballo
Hit enter to search or ESC to close
Gala de presentación de FIOT
Escola do Espectador nas Ondas
twitter facebook youtube instagram tiktok
Ron Lalá e a estrea en Galicia de Ronem Ram, pratos fortes do FIOT30 na cuarta semana de programación
By gestion13/10/2021Novembro 13th, 2021No Comments
Os límites de humor e a cuestión ambiental son protagonistas do Festival Internacional Outono de Teatro, que esta fin de semana tamén ofrece dúas estreas absolutas no marco do Certame Metro Cadrado coas novas creacións de Ana Abad de Larriva e Ernesto Is
O programa Teatro de Rúa despídese até o ano que vén cunha actuación gratuíta de SU.MA o venres 15, a partir das 20.00 horas, na praza do Concello
O Festival Internacional Outono de Teatro de Carballo chega a súa cuarta fin de semana de programación, e faino recuperando dous pratos fortes deste FIOT30 que non puideron estar presentes na edición ‘en pausa’ de 2020: Andanzas y entremeses de Juan Rana, de Ron Lalá e a Compañía Nacional de Teatro Clásico, e Ronem Ram, instalación de Onírica Mecánica, que denuncia a situación ambiental do Mar Menor, e que terá a súa estrea galega esta semana tanto no seu formato virtual coma presencial no marco do ciclo OTNI.
A programación escénica da semana comezará o xoves 14 coa estrea da versión virtual de RonemRam.0, a última creación da compañía Onírica Mecánica, que mestura ciencia e ficción especulativa, artes plásticas, arte sonoro e diversos recursos tecnolóxicos desde unha mirada narrativa e teatral. Ronem Ram, que é Mar Menor ao revés, é unha instalación que pon de manifesto a situación dunha paisaxe en crise e do colapso ambiental no que se atopa este ecosistema. O creador Jesús Nieto trata de achegar ao público unha ollada sobre o futuro desde un presente cambiante, veloz e incerto, que convida a reflexión sobre o cambio climático. Todas aquelas persoas que mercasen a súa entrada para esta función virtual a través da plataforma ataquilla.com, recibirán un enlace no seu correo electrónico para visualizar esta versión expandida en liña.
Ao día seguinte, o venres 15, entre as 17.00 e as 22.00 horas, o público poderá gozar deste dispositivo escénico de xeito presencial no Pazo da Cultura a través dun percorrido vivencial, unha experiencia individual na que cada visitante, seguindo o son duns auriculares, percorrerá diferentes pezas plásticas interactivas que conforman esta estraña viaxe a un ecosistema especulativo do futuro. Con Ronem Ram, Onírica Mecánica confronta dous dos grandes problemas que a crise actual puxo de manifesto e que forman parte dun dos eixos temático deste FIOT30: o futuro do medio ambiente e, en consecuencia, o dos seres humanos.
Ademais, tal e como vén sendo habitual ao longo deste FIOT30, o ciclo OTNI tamén ofrecerá esta fin de semana, de xeito gratuíto, novas funcións dos dous espectáculos do FIOT Fónico dos que o público pode gozar a través dos dispositivos móbiles: O espello que arde, con dobre función de venres a domingo, e a A lúa, válvula de spray.
Programa de Sala e Metro Cadrado
Na tarde do sábado 16 de outubro, ás 20.30h, chegará unha das funcións máis agardadas desta 30ª edición: Andanzas y entremeses de Juan Rana, de Ron Lalá e a Compañía Nacional de Teatro Clásico. A participación de Ron Lalá neste FIOT30 é unha das cuestións máis salientables deste ano, pois é unha das compañías máis queridas polas espectadoras e espectadores de Carballo (como proba, o Premio do Público acadado en dúas ocasións, no 2013 e 2016). O espectáculo, previsto inicialmente para a edición de 2020, representarase por fin no Pazo de Cultura ante un respectable desexoso de volver gozar cunha dramaturxia de Álvaro Tato dirixida por Yayo Cáceres. Nesta ocasión, Ron Lalá mestura realidade e ficción cua celebración dun xuízo que pode cambiar o curso da historia: a Insiquisión acusa a Juan Rana, o comediante máis célebrare do Século de Ouro, por facer rir co seu humor irrevetente e burlesco no que retrata a toda a sociedade. Partindo deste suposto, Ron Lalá pregúntase cales son os límites do humor. Sen dúbida, a gargallada está garantida en Carballo.
O sábado 16 desenvolverase tamén a segunda xornada da V edición do Certame Metro Cadrado, desta quenda coas estreas absolutas de Na sombra, unha árbore, de Ana Abad de Larriva, e Os crocodilos son bichos extremadamente vaidosos, de Núñez&Is Socios Limitados, o novo proxecto escénico de Jimmy Núñez e Ernesto Is. Mentres que a primeira peza terá lugar ás portas da Bibliotec Rego da Balsa, a segunda será na cafetaría Xardín municipal. O FIOT lembra que as pezas deste certame con propostas creadas especificamente para desenvolver nestes puntos do espazo público de Carballo, abertas á cidadanía e que se poderán ver, nos dous casos, ás 12.30, 13.30, 18.00 e 19.00 horas. Para asistir, a organización recomenda realizar unha reserva previa a través do correo electrónico fiot.microteatroentrada@gmail.com
Despedida do Teatro de Rúa
Coa cuarta semana de programación chega tamén a despedida do programa familiar Teatro de Rúa, que se celebrou a ceo aberto nas rúas de Carballo. Este venres 15, concretamente, será a quenda da compañía galega SU.MA (a trapecista e actriz Sue Moreno, e a música e bailaría María Move), que chegan a Carballo dispostas a sorprender ao público co seu primeiro traballo, de fusión multidisciplinar, baixo a dirección de Gonçalo Guerreiro (Elefante Elegante). Xogo e imaxinación, acrobacia aérea e voz cantada en directo son os ingredientes de Ikigai, un espectáculo de danza e circo 360º no que dous personaxes crearán mundos de fantasía grazas ao uso creativo dos elementos e a destreza comunicativa co espectador.
AnteriorO FIOT acolle unha nova xornada profesional de Escena Galega
SeguinteApertura da exposición 30 fitos do FIOT
Share Tweet Share Pin
AVISO LEGAL POLÍTICA DE COOKIES PROTECCIÓN DE DATOS ACCESIBILIDADE
ANTERIORES EDICIÓNS: 2021 · 2020 · 2019
© FIOT Carballo 2022
Made with by QM for The Office
Gala de presentación de FIOT
Que é Onda FIOT?
Concurso de Teatro Lido
Escola do Espectador nas Ondas